ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
10 เม.ย. 2558

ตลาดหุ้น
แนวโน้มภาคบ่าย: ผันผวนในกรอบเดิม
– ตลาดหุ้นไทยซื้อขายผันผวนในกรอบแคบๆ ด้วยมูลค่าที่เบาบางก่อนเข้าใกล้ช่วงวันหยุดสงกรานต์ โดยตลาดจะปิดทำการ 3 วัน
– ปัจจัยภายนอกที่อยู่ในช่วงวันหยุด จะมีการประกาศตัวเลข GDP ไตรมาส 1 ของจีน ในวันที่ 15 เม.ย. ซึ่ง Consensus คาดไว้ที่ 7.0% โดยหากออกมาต่ำกว่าคาด คาดตลาดอาจเก็งกำไรมาตรการกระตุ้นเศรษฐกิจต่อได้ แต่หากออกมาสูงกว่าคาด อาจจะเป็นปัจจัยบวกในระยะสั้น ดังนั้นจึงมองระยะสั้นยังไม่ส่งผลกดดันต่อตลาดหุ้นไทยมากนัก ขณะวันเดียวกันยังมีการประชุม ECB ซึ่งมองยังไม่มีประเด็นน่าตื่นเต้นออกมา ขณะพึ่งมีการใช้มาตรการ QE ในเดือนที่ผ่านมา 
– มองตลาดบ่ายนี้ ยังแกว่งผันผวนในกรอบเดิม ขณะปัจจัยในช่วงสงกรานต์ยังไม่มีน้ำหนักกดดันมากนัก โดยต่างชาติและสถาบันวานนี้ยังไม่เห็นทิศทางชัดเจน มองกรอบบ่ายนี้ 1540-1550  
– กลยุทธ์ระยะสั้นเน้นขายทำกำไรออกไปก่อน ขณะมองผลประกอบการกลุ่มธนาคารที่จะประกาศหลังสงกรานต์ ยังไม่โดดเด่น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,544.12 เปลี่ยนแปลง -0.99 จุด มูลค่าการซื้อขาย 14,520 ลบ.